《和少伊同左经臣湖上作》
宋代·刘安上

共访招提去，轻舟漾晓风。水光云影里，山色酒樽中。

边戍今休卒，吾生免转蓬。兹游惜不与，犹喜一篇同。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。